<classify> NA KULWA MZEE-DAR ES SALAAM MAHAKAMA ya Hakimu Mkazi Kisutu, Dar es Salaam imepokea kamera na taperecorder mbili zilizotumika kupiga picha na kuweka kumbukumbu ya sauti katikamaandamano yaliyofanywa na wafuasi wa Chadema katika kesi inayomkabili Mwenyekitiwa chama hicho, Freeman Mbowe na wenzake. Uamuzi wa kupokea kielelezo hicho ulitolewa jana mbele ya Hakimu MkaziMkuu, Thomas Simba, baada ya kupitia hoja za mawakili wa utetezi waliokuwa wakipingakupokewa. Kielelezo hicho kilitolewa na shahidi wa sita katika kesi hiyo, KoploCharles. Alidai saa 10 alasiri watu walianza kukusanyika katika Uwanja waBuibui na mshereheshaji alitangaza kwamba viongozi wakuu wa chama wameshafikana baada ya muda wabunge na viongozi wakuu walipanda jukwaani na alimsikiaMbowe akitoa kauli za kufanya hamasa ya kuichukia Serikali. Koplo Charles aliomba kutoa vifaa hivyo kama kielelezo, upande wautetezi walipinga, lakini katika uamuzi wa mahakama vielelezo hivyo vimepokewa. Hakimu Simba alisema ushahidi wa shahidi wa tisa umekidhi vigezo kwamujibu wa Sheria namba 18 ya Elektroniki inayoweka vigezo vya kupokewa kwavielelezo hivyo. Awali wakili wa utetezi, Peter Kibatala, alipinga kupokewa kwakielelezo hicho kwa madai kwamba ushahidi wa kielektroniki hauwezi kupokewamahakamani hadi kuwepo kiapo mahususi. Mbali ya Mbowe, washtakiwa wengine ni Mbunge wa Bunda, Ester Bulaya,Mbunge wa Tarime Mjini, Esther Matiko, Katibu Mkuu, Vicent Mashinji, Mbunge waIringa Mjini, Peter Msigwa, Naibu Katibu Mkuu Taifa Zanzibar, Salimu Mwalimu,Mbunge wa Kibamba, John Mnyika, Mbunge wa Kawe, Halima Mdee na Mbunge wa Tarime Vijijini, John Heche. Katika kesi ya msingi, washtakiwa hao wanadaiwa kuwa kati ya FebruariMosi na 16, mwaka huu wakiwa Kinondoni, Dar es Salaam kwa pamoja walikula njamana wengine ambao hawapo mahakamani ya kutenda kosa la jinai, ikiwamo kuendeleana mkusanyiko isivyo halali na kusababisha chuki na uchochezi wa uasi.  <topic>: kitaifa 